รัฐบาลไทย-ข่าวทำเนียบรัฐบาล-ผู้ว่าฯ เชียงราย เผยกรณีจับกุมบุคคลแอบอ้างเป็นทีมงาน รมช.ชาดา ข่มขู่เรียกค่าคุ้มครองสถานบริการในพื้นที่ กว่า 4 แสนบาทต่อร้าน โดยแอบอ้างว่าคุยกับผู้ว่าฯ และชุดปฏิบัติการฯ ได้
วันพฤหัสบดีที่ 8 กุมภาพันธ์ 2567
08/02/2567
ผู้ว่าฯ เชียงราย เผยกรณีจับกุมบุคคลแอบอ้างเป็นทีมงาน รมช.ชาดา ข่มขู่เรียกค่าคุ้มครองสถานบริการในพื้นที่ กว่า 4 แสนบาทต่อร้าน โดยแอบอ้างว่าคุยกับผู้ว่าฯ และชุดปฏิบัติการฯ ได้
ผู้ว่าฯ เชียงราย เผยกรณีจับกุมบุคคลแอบอ้างเป็นทีมงาน รมช.ชาดา ข่มขู่เรียกค่าคุ้มครองสถานบริการในพื้นที่เมืองเชียงราย กว่า 4 แสนบาทต่อร้าน โดยแอบอ้างว่าคุยกับผู้ว่าฯ และชุดปฏิบัติการพิเศษฝ่ายปกครองได้ เน้นย้ํา ไม่มีใครจะสามารถเคลียร์ได้ถ้าทําผิดกฎหมาย
ผู้ว่าฯ เชียงราย เผยกรณีจับกุมบุคคลแอบอ้างเป็นทีมงาน รมช.ชาดา ข่มขู่เรียกค่าคุ้มครองสถานบริการในพื้นที่เมืองเชียงราย กว่า 4 แสนบาทต่อร้าน โดยแอบอ้างว่าคุยกับผู้ว่าฯ และชุดปฏิบัติการพิเศษฝ่ายปกครองได้ เน้นย้ํา ไม่มีใครจะสามารถเคลียร์ได้ถ้าทําผิดกฎหมาย พร้อมแจ้งเตือนผู้ประกอบการ-ประชาชน ห้ามหลงกลมิจฉาชีพ หากพบเบาะแสแอบอ้างเรียกเงินให้แจ้งความทันที หรือโทรสายด่วน 1567 ตลอด 24 ชั่วโมง
เมื่อวันที่ 7 ก.พ. 67 นายพุฒิพงศ์ ศิริมาตย์ ผู้ว่าราชการจังหวัดเชียงราย เปิดเผยถึงกรณีมีผู้แอบอ้างเป็นหนึ่งในคณะทํางานของนายชาดา ไทยเศรษฐ รัฐมนตรีช่วยว่าการกระทรวงมหาดไทย โดยมีพฤติการณ์เรียกรับผลประโยชน์จากสถานบริการประเภทคาราโอเกะ เพื่อเป็นค่าคุ้มครองป้องกันไม่ให้ชุดปฏิบัติการพิเศษกรมการปกครอง กระทรวงมหาดไทยเข้าจับกุม ซึ่งจากเบาะแสทราบว่ามีการเรียกรับเงินในอัตรา 300,000 - 400,000 ต่อร้าน โดยข่มขู่ว่าหากไม่จ่ายเงินค่าคุ้มครองจะดําเนินการจับกุมสถานบริการ อีกทั้งยังอ้างถึงการประสานผู้ว่าราชการจังหวัดเชียงรายหากไม่จ่ายเงินค่าคุ้มครองดังกล่าว
นายพุฒิพงศ์ ศิริมาตย์ ผู้ว่าราชการจังหวัดเชียงราย กล่าวว่า หลังจากที่ได้รับแจ้งเบาะแสดังกล่าว ตนจึงได้ประสานงานไปยังคณะทํางานของนายชาดา ไทยเศรษฐ์ รัฐมนตรีช่วยว่าการกระทรวงมหาดไทย พร้อมสั่งการให้ที่ทําการปกครองจังหวัดเชียงราย นําโดยนายบัลลังก์ ไวทย์ศิริ ปลัดจังหวัดเชียงราย พร้อมด้วยนายอําเภอเมืองเชียงราย ปลัดอําเภอ สนธิกําลังร่วมกับเจ้าหน้าที่ตํารวจสถานีตํารวจภูธรเมืองเชียงราย เข้าตรวจสอบบุคคลผู้แอบอ้างดังกล่าว โดยเจ้าหน้าที่ได้วางแผนการล่อซื้อ ด้วยการให้สายลับเข้าทําการจ่ายเงินค่าคุ้มครองให้แก่ผู้แอบอ้างเป็นค่ามัดจําเงินสด จํานวน 100,000 บาท โดยมีการนัดหมายเพื่อจ่ายเงินกันที่ร้านอาหารแห่งหนึ่งในตัวเมืองเชียงราย ซึ่งเมื่อเป้าหมายมาถึงเจ้าหน้าที่สายลับได้จ่ายเงินให้กับบุคคลผู้แอบอ้าง พร้อมทั้งแสดงตัวเข้าจับกุมและตรวจสอบบุคคลผู้แอบอ้างทันที ทราบชื่อคือ นายสุทธิรัตน์ฯ พร้อมกับธนบัตรเงินสดที่มีการลงบันทึกประจําวันไว้เป็นหลักฐาน โดยเจ้าหน้าที่ได้แจ้งข้อกล่าวหาแล้วนําส่งพนักงานสอบสวนสถานีตํารวจภูธรเมืองเชียงรายดําเนินคดีตามกฎหมายต่อไป
“จากการสืบสวนสอบสวนพบว่า ผู้แอบอ้างได้มีการกล่าวอ้างถึงผู้บริหารระดับสูงของกระทรวงมหาดไทยจริง โดยกล่าวอ้างว่า นายชาดา ไทยเศรษฐ์ รัฐมนตรีช่วยว่าการกระทรวงมหาดไทย เป็นผู้ส่งให้มาเรียกค่าคุ้มครองจากสถานบริการหรือธุรกิจอื่น โดยเรียกอัตราค่าคุ้มครองตามขนาดของร้าน ในอัตรา 300,000 - 400,000 บาทต่อร้าน และหากร้านไหนจ่ายจะไม่ให้ชุดปฏิบัติการพิเศษกรมการปกครองเข้ามาจับกุม และหากคุยไม่ได้จะส่งรายชื่อสถานบริการที่จ่ายค่าคุ้มครองให้ผู้ว่าราชการจังหวัดเชียงรายเพื่อดําเนินการทันที โดยในด้านของคณะทํางานของนายชาดา ไทยเศรษฐ์ รัฐมนตรีช่วยว่าการกระทรวงมหาดไทย ให้การยืนยันว่าไม่มีผู้บริหารระดับสูงของกระทรวงมหาดไทยคนใดที่จะเรียกรับผลประโยชน์จากสถานบริการ หากมีบุคคลใดไปแอบอ้างคือเป็นการหลอกลวงทั้งสิ้น” นายพุฒิพงศ์ฯ กล่าวเพิ่มเติม
นายพุฒิพงศ์ ศิริมาตย์ ผู้ว่าราชการจังหวัดเชียงราย กล่าวในช่วงท้ายว่า ขอย้ําเตือนผู้ประกอบการทุกประเภทว่า “คนมหาดไทยไม่มีเรียกรับผลประโยชน์ ไม่มีคําว่าเคลียร์ใด ๆ ถ้าจะเคลียร์กับสิ่งผิดกฎหมาย คือ ต้องจับสถานเดียว ไม่มีละเว้น” พร้อมทั้งขอแจ้งไปยังพี่น้องประชาชน ตลอดจนผู้ประกอบการต่าง ๆ ต้องระมัดระวังมิจฉาชีพหรือผู้แอบอ้างชื่อผู้มีอํานาจของรัฐ เพื่อเรียกรับเงิน ซึ่งปัจจุบันมีกรณีดังกล่าวเกิดขึ้นจํานวนมาก และมักจะมาหลากหลายวิธีการ หากท่านพบมีผู้กระทําการดังกล่าวอย่าหลงเชื่อเป็นอันขาด ถ้าทําได้ขอให้อัดเสียงกับโทรศัพท์มือถือหรืออุปกรณ์อื่นใดที่อัดเสียงได้ บันทึกได้ แล้วนําหลักฐานแจ้งความทันที หรือสามารถขอรับคําปรึกษาและแจ้งเบาะแสที่ศูนย์ดํารงธรรมอําเภอ ศูนย์ดํารงธรรมจังหวัด ศูนย์ดํารงธรรม กระทรวงมหาดไทย สายด่วน 1567 ได้ตลอด 24 ชั่วโมง
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข #SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood